33. schôdza NR SR - 6.deň - A. dopoludnia
Dátum: 2025-04-02
Poslanec: Matovič, Igor (SLOVENSKO)
Druh vystúpenia: Vystúpenie v rozprave

66. Čiže, kolegovia, kolegyne, dovoľte, aby pri tomto, práve tomto návrhu zákona som v prvom rade zaďakoval zdravotníkom, ktorí riskovali svoje vlastné životy, ktorí mnohí tie svoje vlastné životy obetovali, a tuto v tejto miestnosti vidím zástupcov viacerých týchto zdravotníkov. Nie sú tu zdravotné sestry alebo zástupcu zdravotných sestier nevidím, ani ošetrovateľov, sanitárov, ktorí robili na covid-oddeleniach a chcem z tohto miesta v mene všetkých ľudí, ktorí si uvedomovali, aká bola mimoriadne ťažká situácia počas pandémie ochorenia COVID-19, poďakovať. Ale rovnako chcem poďakovať aj môjmu predrečníkovi alebo človeku, ktorý vystupoval predo mnou, pánovi Majerskému ako šéfovi záchranárov, lebo to boli ľudia, ktorí tieto ťažké prípady zvážali veľakrát v tých finálnych štádiách do nemocníc. Rovnako chcem poďakovať pánovi Stachurovi, ktorý v tom čase bol štátny tajomník a mal na starosti manažment poskytovania zdravotnej starostlivosti alebo záchrany týchto ľudí v rámci nemocníc. Mal na krku vyše sto nemocníc, vyše tritisíc, štyritisíc niekedy, chorých ľudí s covidom v nemocniciach, stovky ľudí na pľúcnych ventiláciách a nikto nekonštatoval, že by zlyhal manažment poskytovania zdravotnej starostlivosti alebo v tom strese maximálnom, ktorý tu bol, si myslím, že mu patrí veľké poďakovanie. A keď si to porovnáme teraz s tými pár ohniskami, kde títo amatéri, ktorí vládnu, nie sú schopní zabezpečiť čo i len karanténu okolo pár ohnísk a ani si len neviem predstaviť, ako by sme dopadli a koľko možno státisícov obetí by sme tu mali počas covidu, ak by títo diletanti mali na starosti manažment covidu pred pár rokmi. A rovnako chcem poďakovať Marekovi Krajčímu, ktorý v tom najťažšom období bol práve ministrom zdravotníctva, a na jeho hlavu potom padali tie najťažšie rozhodnutia. Ale rovnako aj vášmu človeku, vášmu človeku, vášmu nominantovi pánovi Mikasovi, človeku, ktorý má päť titulov pred menom, za menom, ktorého vy ste si dosadili ako šéfa Úradu verejného zdravotníctva, alebo keď som to dobre povedal, za hlavného hygienika a ktorého potom ste lynčovali, lebo to jednoducho ste považovali za správne, lebo vám to naháňalo politické body. A tohto človeka ste verejne popravili, odstavili miesto toho, aby ste mu ďakovali, že v situácii, kedy tu nebol vypracovaný žiaden pandemický plán, kedy boli rozkradnuté štátne hmotné rezervy, ale Kičurov trezor nafutrovaný zlatými tehlami, ktorému pravú ruku robil práve predkladateľ tohto zákona Matúš Šutaj Eštok svojho času, a to je to cynické na tom (povedané so smiechom), že človek, ktorý mal mať na starosti nafutrovanie štátnych hmotných rezerv ochrannými rúškami a všetkými zabezpečovacími prostriedkami pre zdravotníkov, ak príde náhodou na Slovensko taká pandémia, tak takýto poskok zlodeja Kičuru dnes príde sem s tým, že on chce odškodňovať tých, ktorí nedodržiavali opatrenia, tých, ktorí zabezpečovali, aby sa nám plnili nemocnice tisíckami chorých ľudí a ktorí zabezpečovali, aby nám zbytočne zomierali ľudia. Lebo prihlásil som sa do rozpravy, lebo je čas si povedať pravdu. Dvadsaťtisíc obetí na Slovensku a dnes s odstupom času môžme si už čítať o tom vedecké štúdie, a teda odporúčam tým z vás, z poslancov SMER-u, HLAS-u, SNS, prečítajte si Science alebo Lancet. Dva špičkové vedecké časopisy, ktoré rozoberajú problematiku a manažment pandémie počas rokov, rokov pandémie covidu. Ich jednoznačné konštatovanie je, že čím viac spoločnosť bola súdržná, čím menej opozícia spochybňovala opatrenia na ochranu zdravia počas covidu, tým menšie škody na zdraví a životoch. Inak povedané, aby som vám to preložil a povedal z druhej strany, čím viac v krajine niektorej na svete, je štúdia, ktorá rozoberá jednotlivé štáty v Amerike, je štúdia, ktorá rozoberá desiatky štátov počas alebo teda naprieč celým svetom, je ďalšia štúdia, ktorá rozoberá európske krajiny, ako zvládali pandémiu, ale jednoznačné konštatovanie je, čím viac niekto v danej krajine štval proti dodržiavaniu opatrení, čím viac burcoval proti covidu, že to je len nejaká chrípôčka, vymyslená pandémia, rúška dole a podobne, tým viac ľudí doplatilo na to životom. A toto vám preložím ešte tretíkrát, že SMER alebo opozícia na čele s Robertom Ficom tým, že tu viedla cynickú štvavú kampaň proti vláde a využívala na to covid a viedla štvavú kampaň a spochybňovaciu kampaň proti noseniu rúšok, testovaniu, očkovaniu a ďalším nástrojom, ktoré používal celý svet, tým viac ľudí na Slovensku zomrelo, inak povedané, z tých 20-tisíc obetí 80-, 90 % je len a len na vašom triku a napísaných, vytetovaných na čele Roberta Fica. Lebo on v strachu, že skončí v base za rozkradnutie republiky, si povedal, že nájde si niekoho, koho použije ako figový list pred sebou samým. Našiel si ľudí, ktorí boli chorí, starí a rizikoví pacienti. Áno, najmä jeho voliči. Týchto ľudí z celého Slovenska zvážal na protesty a máme o tom jednoznačné dôkazy a je to nahrávka z poľovníckej chaty v Čifároch, kde starý Bödör, otec mafiána Norberta Bödöra, ktorý dnes v pohode chodí na úrad vlády, obžalovaný ináč z rozkradnutia desiatok miliónov eur a zo zosnovania zločineckej skupiny, kde starý Bödör na tej chate v Čifároch hovorí Ficovi, dobre, navezieme ti tam, koľko potrebuješ autobusov. Starý Bödör navážal dôchodcov, lebo aj starému Bödörovi išlo o to, aby zachránil synáčika pred basou, a išlo mu o to, aby teda tie nakradnuté stovky miliónov eur z verejných zdrojov, aby zostali v rodinnej kasičke. A Fico hovorí na, urob, urob, dovez, všetko bude. Ale takisto máme inú nahrávku, takisto z tej istej chaty, kde zrazu Fico, ktorý pred ľuďmi vystupuje, že covid neexistuje a to je len chrípôčka, to je výmysel Matovičov a Krajčího a nejakého tlstého Mikasa, to, to neverte, ľudia, tomu rúška dole, to vás chcú tu terorizovať, oni tu zavádzajú nový fašizmus, tak zrazu na tej chate v Čifároch vidíme aj tú druhú tvár Roberta Fica a keď dovolíte, ja vám ju čiastočne odcitujem. A to je Robert Fico, ktorý hovorí o tom, jako dostal covid v Grécku, citujem: "V stredu, štvrtok som bol v posteli, mal som 38 teplotu. Išiel som v piatok ráno na raňajky a hovorím tej mojej partnerke, počuj, Katka, mne je nejako čudne . Viacej si nepamätám. Prebral som sa až na to, že po mne skáče nejaký doktor na hrudi. Pri vedľajšom stole sedel nejaký nemecký kardiológ, ktorý bol presvedčený, že mám infarkt. Tak ma odviezli do nemocnice, tam mi rovno urobili všetky testy, ako kardiologicky som v poriadku. Covid v kombinácii, dostal som covid v kombinácii s teplom a nízkym tlakom, ma normálne", nepoužívam také sprosté slová, "je... na zem. Ale tak chlapci, že takto nejako vyzerá smrť. Normálne som za sekundu, ja neviem, čo sa dialo štyri minúty. V noci som podpísal reverz a som ušiel z nemocnice a povedali môžte odísť, ale budete 14 dní v karanténe. Štrnásť, jedenásť dní som bol zatvorený v jednej miestnosti, klimatizovanej, takto som sa pozeral na more. A po jedenástich dňoch som sfalšoval covidový test. Antigénové testy som mal v poriadku, ale oni ma stále nechceli pustiť, pokiaľ nemám PCR. Lenže PCR trvá niekedy aj dva mesiace. Tak som ušiel normálne načierno z Grécka domov. Mám za sebou päť testov vrátane, ja som v poriadku, PCR, ale stále nie som zdravý. Necvičím, normálne cvičím každý deň ako blázon, nevládzem nič. Jediné, čo ma trápi, je to, že neviem sa zbaviť dutín. Inak nemám nič, akože teploty, chrípka, klasická chrípka, nič, maximálna teplota okolo 38,2." O desať dní neskôr na tej istej chate hovorí: "Sa sťažujem, že sa neviem zbaviť toho covidu, počúvajte, testy mám v poriadku, všetko, ale mňa zlomilo vo štvrtok. Ja som celý piatok ležal. Celú sobotu som zrušil celý program.